PROTOKOLL

Riigiküla liivakarjääri  (maavara kaevandamisloa loa nr L.MK/322947)  kaevandamisega rikutud maade korrastamistööde vastuvõtukomisjoni istung.
Kudruküla küla                                                                                                                  30.08.2016
Toimumise koht: Riigiküla liivakarjääri territoorium (Kudruküla küla Vaivara vald Ida-Viru maakond).
Istungi algus:  kell 11.00

Istungi lõpp: kell 12.15
Komisjoni esimees: Jelena Ello

Komisjoni liikmed:
Caspar Rüütel -  Nordecon AS-i mäetööde osakonna juhataja
Erki Närep; Arno Paikles - Tehnilise Järelevalve Ameti esindajad, kemikaali ja mäetööde osakonna peaspetsialistid kaevandamise alal
Jaan Metsis  – Vaivara Vallavalitsuse keskkonnakaitse inspektor   

Udo Karlep – Keskkonnaameti Viru regiooni metsanduse spetsialist

Vastuvõtu komisjoni 30.08.2016 istungil osalesid kõik vastuvõtu komisjoni liikmed.
Lisaks osalesid: Arno Paikles - Tehnilise Järelevalve Ameti kemikaali ja mäetööde osakonna peaspetsialist
Päevakord:

1. Avasõna - Jelena Ello

2. Nordecon AS-i esindaja ülevaade tehtud töödest – Caspar Rüütel
3. Komisjon kontrollib looduses tehtud korrastamistööde vastavust korrastamisprojektile ja Keskkonnaministri 26.05.2005 määrusele nr 43 „Üldgeoloogilise uurimistööga geoloogilise uuringuga ja kaevandamisega rikutud maade korrastamise korrale“

4. Arutelu, komisjoni otsuse tegemine
Kaevandamisloa omanik esitas komisjonile järgmised materjalid:

1. Riigiküla liivakarjääri korrastamise projekt (OÜ Inseneribüroo STEIGER, töö nr 14/1276, Tallinn 2014, projekti koostajad Ole Sein, Erki Vaguri)

2. Riigiküla liivakarjääri maavara kaevandamise luba L.MK/322947

3. Riigiküla liivakarjääri korrastamisjärgse markšeiderimõõdistamised (OÜ Inseneribüroo STEIGER, töö nr 16/1712, Tallinn 2016)
4. Torni katastriüksuse plaan (katastritunnus 85101:003:0168).
Komisjon tutvus tehtud töödega Riigiküla liivakarjääris ja leidis, et korrastamistööd on tehtud vastavalt korrastamisprojektile: karjääri nõlvad on tasandatud ja puhastatud, kattepinnase puistangud on likvideeritud, moodustatud veekogu, rannaala, parkla jne. Korrastamisprojektist erinev lahendus on tehtud bioloogilise korrastamisel-istutusalad on osaliselt muutunud kuid Vaivara Vallavalitsusel  ei olnud põhimõttelisi vastuväiteid selle muutuse vastu, seda enam, et istikuid on alale kasvama pandud rohkemgi kui projektis ette nähtud. 2016 aasta kevadel männi suletud juurekavaga seemikutega teostatud metsaistutus on väga hea kasvamaminekuga. Vastavalt korrastamistingimustele pidi peale kaevandamist moodustuma veekogu valdava sügavusega üle 2m. Kuna praegune Riigiküla karjääri kaevandamine toimus eesmärgil kaevandada vana korrastamata liivakarjääri jääkvaru ning kaevandamine tehti vastavalt maavara tegelikule lamamile, mistõttu kujunes veekogu tegelikuks keskmiseks sügavuseks vastavalt markšeidermõõdistamise seletuskirjale u 1,6 m, millega on saavutatud maksimaalselt võimalik sügavus ilma maavara lamami kaevandamiseta..
Tehtud korrastamistööde osas tehti järgmised märkused:
Vaivara Vallavalitsuse esindaja (Jaan Metsis):

1. Probleeme tekitab vihmasel perioodil parklaalale ja põhjapoolsele puhkealale püsima jäänud sadevesi, millel puudub äravool ja mis põhjapoolsel puhkealal on leidnud vabavoolse äravoolu puhkealale viivat rada pidi. Säärane olukord tuleb likvideerida, et ka sademeterohkemal perioodil ei oleks puhkeala ja autoparkla üleujutatud või ei tekiks suuri lompe. 
Nordecon AS esindaja (C. Rüütel) lubas olukorra likvideerimiseks leida lahenduse, kus parklas rajatakse vastavalt selle kalde alumisse äärde nõva, mis suunatakse äravoolukraavi. Nõva täidetakse jämedafraktsioonilise killustikuga, et see ei ummistuks ja kus kivimaterjali vahelt saab vesi vabavoolselt kraavi juhitud. Sama moodi tehakse nõva ka puhkeala kraavipoolsesse serva, kus vesi juhitakse samuti äravoolukraavi.

2. Jaan Metsis märkis, et täielikult pole takistatud parklast autode liikumise võimalus puhkealale, täpsemalt  matkarajale (kergliiklusteele). See omakorda jätab võimaluse mootorsõidukitega sinna sõita, mis puhkeala (kergliiklusteed) võib kahjustada.

C. Rüütel lubas, et alale tuuakse täiendavaid maakive ja sissepääs autodega puhkealale takistatakse täielikult. Vaivara Vallavalitsuse ja Nordecon AS esindajad leppisid kokku, et organiseerivad koos maakivide transpordi Riigiküla puhkealale ja neid paigutatakse parkla perimeetrile rohkem, kui projektis ette nähtud. Jaan Metsis lubas omalt poolt organiseerida Vaivara Valla omandis olevate kivide üleandmise ja C. Rüütel kivide laadimise, transpordi ja paigaldamise Riigiküla korrastatud karjäärialale. Paigaldatakse niipalju maakive, kui palju transpordivahendile mahub ja proovitakse võimalikult palju takistada parklast mootorsõidukite liikumist puhkealale.

3. Jaan Metsis märkis, et korrastatud ala vee liikumiseks mõeldud truubi otsad ei ole kindlustatud selliselt nagu peaks ehk need ei ole püsivad ja tuleb ümber ehitada. Truupide otste kindlustamiseks võib kasutada maaparanduserajatiste tüüpjooniseid (Põllumajandusameti koduleht/Maaparandus /Trükised). 
C. Rüütel lubas, et truubi otsad kindlustatakse mõlemalt poolt vastavalt tavapärasele truubi paigaldamise projektlahendusele.

4. Jaan Metsis märkis, et äravoolukraavi truubipoolse osa nõlvad ei ole kindlustatud. Sinna tuleb rajada erosioonitõkkematt ja katta materjaliga selliselt, et oleks välistatud kraavi sissevajumine ja erosioon. 

C. Rüütel lubas vajalikud tööd korraldada.

5. Keskkonnaameti ja Tehnilise Järelevalve Ameti esindajad nõustusid kohaliku omavalitsuse esindajate märkustega ja omapoolseid ettepanekuid täiendavalt ei teinud.
Komisjon otsus: teha Keskkonnaametile ettepanek tunnistada Riigiküla liivakarjääri mäeeraldis korrastatuks, pärast eelpool kirjeldatud puuduste kõrvaldamist (protokolli punktid 1-5). Komisjon ei pidanud vajalikuks pärast täiendavate tööde läbiviimist komisjoni uuesti kokkukutsumist, kuivõrd peab olema Keskkonnaametile ja TJA-le olema esitatud tõendusmaterjalid, et puudused on kõrvaldatud.
Koosolekut juhatas Jelena Ello ja protokollis Caspar Rüütel 
Käesolev protokoll on allkirjastatud kõigi osapoolte poolt digitaalselt:
Jelena Ello                                          
/allkirjastatud digitaalselt/
Caspar Rüütel 

/allkirjastatud digitaalselt/
Erki Närep
/allkirjastatud digitaalselt/
Jaan Metsis  

/allkirjastatud digitaalselt/
Udo Karlep                                       
/allkirjastatud digitaalselt/
